Ügyiratszám: HSZ/35783/2020.

KIVONAT

**Hajdúszoboszló Város Önkormányzatának**

*Mezőgazdasági és Környezetvédelmi Bizottsága 2020.09.22 - én 10.00órakor kezdődő üléséről*

**Készült:** Hajdúszoboszló Város Önkormányzata Mezőgazdasági és Környezetvédelmi Bizottsága (továbbiakban: MKB) 2020. szeptember 22 - én 10.00 órakor kezdődött nyilvános üléséről

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**25/2020. (IX.22.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága a 2020. szeptember 22 - ei ülésének napirendjét a következők szerint határozza meg:**

**NAPIRENDI PONTOK:**

Csak a Bizottság által megtárgyalásra kerülő anyag:

1. Válasz a város faállományával kapcsolatos kérdésre

Előadó: Hajdúszoboszlói Városgazdálkodási Nonprofit Zrt.

**A Képviselő - testület 2020. szeptember 24 -i ülés anyagának véleményezése:**

1. Beszámoló Hajdúszoboszló város 2020. évi költségvetése első féléves végrehajtásáról.(4.sz. Képviselő – testületi napirendi javaslat)

Előadó: gazdasági irodavezető

1. Előterjesztés a településrendezési eszközök M-2 jelű módosításának elfogadásáról. (5.sz. Képviselő – testületi napirendi javaslat

Előadó: városi főépítész

1. Előterjesztés a településrendezési eszközök M-3 jelű módosításának elfogadásáról. (6.sz. Képviselő – testületi napirendi javaslat)

Előadó: városi főépítész

1. Előterjesztés a településrendezési eszközök M-4 jelű módosításának partnerségi lezárásáról, és környezeti vizsgálat szükségességéről. (7.sz. Képviselő – testületi napirendi javaslat)

Előadó: városi főépítész

1. Előterjesztés a HÉSZ 2020 évi felülvizsgálatához beérkezett javaslatokról, kérelmekről. (8.sz. Képviselő – testületi napirendi javaslat)

Előadó: városi főépítész

1. Előterjesztés vízmérce őrpont elhelyezésére. (19.sz. Képviselő – testületi napirendi javaslat)

Előadó: gazdasági irodavezető

1. Előterjesztés E-városom applikációval kapcsolatosan. (28.sz. Képviselő – testületi napirendi javaslat)

Előadó: alpolgármester

1. Előterjesztés műanyagmentes rendezvények megtartásának előmozdítására

Előadó: alpolgármester

Bejelentések, tájékoztatások.

**Napirendek megtárgyalása:**

1. **Válasz a város faállományával kapcsolatos kérdésre**

Az MKB (döntéshozatalban 5 fő vesz részt) 4 igen szavazattal (Kocsis Róbert, Harsányi István, Varga Gábor, Radics Péter) ellenszavazat és 1 tartózkodás mellett (Máté Lajos) elfogadta az előterjesztést, és a következő határozatot hozta:

**26/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága tudomásul vette a város faállományával kapcsolatos kérdésre adott választ.**

Határidő : 2020.09.22.

Felelős : VGNZRT vezérigazgató

Kocsis Róbert/MKB elnök: A fentebb részletesen kifejtett határozati javaslatot aki elfogadja, az kézfeltartással jelezze:

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül a következő határozatot hozta:

**27/2020. (IX.22.) MKB határozat:**

**a., Hajdúszoboszló Város Önkormányzatának, Mezőgazdasági és Környezetvédelmi Bizottsága felhatalmazza a Hajdúszoboszlói Városgazdálkodási Nonprofit Zrt-t, hogy a meglévő fakataszter adatait felhasználva, azt felfrissítve és aktualizálva, készítse el a város fakataszter kimutatását.**

**A fakataszter adatainak ismeretében, készítsen előterjesztést a fák mennyiségéről, a fák fajtáinak meghatározásáról, a fák állapotának kimutatásáról, további teendőkről.**

Határidő : 2021.03.31.

Felelős : VGNZRT vezérigazgató, Jegyző

**b., Hajdúszoboszló Város Önkormányzatának, Mezőgazdasági és Környezetvédelmi Bizottsága felkéri Alpolgármester urat, és a Hivatal szakirodáját, hogy deklarálva a bizottsági szándékot készítse el, a rendelkezésre álló információk alapján a védett fák, védett fasorok nyilvántartásáról szóló, valamint dolgozza ki a fák védelmével kapcsolatos társadalmi szerepvállalás erősítését tartalmazó előterjesztést.**

Határidő : 2020.12.31.

Felelős : Alpolgármester, jegyző

Kocsis Róbert/MKB elnök: Felkéri a tisztelt jelenlévőket, az Arborétum megtekintésével kapcsolatos bejárás megszervezésére.

1. **Beszámoló Hajdúszoboszló város 2020. évi költségvetése első féléves végrehajtásáról**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta a beszámolót, és a következő határozatot hozta:

**28/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága elfogadásra javasolja, hogy Hajdúszoboszló Város Önkormányzatának Képviselő – testülete a 2020. évi költségvetés első féléves végrehajtásáról szóló beszámolót elfogadja. Felkéri valamennyi költségvetési intézmény vezetőjét, hogy az év további részében is a takarékos gazdálkodás elveinek figyelembevételével járjanak el.**

Határidő : 2020.09.24.

Felelős : MKB elnök

1. **Előterjesztés a településrendezési eszközök M-2 jelű módosításának elfogadásáról.**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatokat hozta:

**29/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága elfogadásra javasolja, hogy Hajdúszoboszló Város Önkormányzatának Képviselő – testülete Hajdúszoboszló Város Településszerkezeti tervének 2018. évi 1/a-b., valamint 1/d-g. sz. módosítását, a határozat melléklete szerint fogadja el.**

Határidő : 2020.09.24.

Felelős : MKB elnök

**30/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága elfogadásra javasolja, hogy Hajdúszoboszló Város Önkormányzatának Képviselő – testülete az alábbi rendelet – tervezetet megalkossa:**

**Hajdúszoboszló Város Önkormányzati Képviselő-testületének**

**../2020.(…..) sz. rendelete a 9/2015.(IV.23.) sz. rendeletével jóváhagyott**

**Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Állami Főépítész
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsgi Növény és Talajvédelmi Főosztály
* Hajdú- Bihar Megyei Kormányhivatal Debrecen Járási Hivatal Közlekedési és Fogyasztóvédelmi Főosztály Útügyi Osztálya
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* Külön önkormányzati rendelet szerinti partnerségi egyeztetésre megjelölt partnerek
* Hajdú-Bihar Megyei Önkormányzat – megyei főépítésze
* Hajdúszoboszló közigazgatási területével határos önkormányzatok polgármesterei
* a 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Építésügyi, Hatósági, Oktatási és Törvényességi Felügyeleti Főosztály Állami Főépítész záró szakmai véleményének figyelembevételével,

a következőket rendeli el:

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 1b. mellékletének (Külterület szabályozási tervének) a-jelű és g-jelű területegységre vonatkozó szabályozása e rendelet 1. és 6. melléklete szerint módosul.

**2.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 2. mellékletének (Belterület szabályozási tervének) c,d,f1,f2-jelű területegységekre vonatkozó szabályozása e rendelet 2-5. mellékletei szerint módosul.

**3.§.**

**Hész 2.§ (3)** A szabályozat mellékleteit képező tervlapok közül a 2018. évi módosítással érintett tervlapok „Sz-1” –jelű (Külterületi, „Sz-2” (Belterületi) szabályozási tervlapok jelölése változik. Sz-1/m3 és Sz-2/m3 jelölésre. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott, SZ-1/a, SZ-2/c, SZ-2/d, SZ-2/f1, SZ-2/f2, SZ-1/g –jelű szabályozási tervlapok területegységekre vonatkozó módosításai. Ezt követően a módosítással érintett területegységek szabályozási tervlapjai önállóan már nem használhatóak.

Fentiek alapján a Hész. 2.§ (3) pontja helyére az alábbi lép.

 *(3) A HÉSZ*

*1/a. melléklete: Sz-1/a/m3 Külterület szabályozási terv (M= 1:20 000);*

*1/b. melléklete: Sz-1/b Külterület (Angyalháza) szabályozási terv (M= 1:20 000);*

*2. melléklete: Sz-2/m3 Belterület szabályozási terv (M= 1: 5 500);*

*3. melléklete: Építési övezetek előírásai (1-5 táblázat)*

*4. melléklete: Országos- és térségi övezetek lehatárolása (A/3 méretű tervlap)*

*5. melléklete: Előkertek szabályozása (A/3 méretű tervlap)*

*6. melléklet: Állattartó épületek elhelyezésének szabályai lakóterületen*

*7. melléklet: Elővásárlási joggal érintett területek*

*8. melléklet: Egyes sajátos jogintézmények (Építési tilalmak, településrendezési kötelezések)*

*9. melléklet: Az elhelyezendő személygépkocsi parkolók számának meghatározása*

**4.§.**

**Hész 33.(1)** A Hész 33.§ (1) bekezdése helyére az alábbi rendelkezés lép.

1. A szabályozási terven **Lke** jellel jelölt területek sajátos használatuk szerint kertvárosias lakóterületek.
2. **Lke-1** (szabadon álló, legfeljebb 7,0 m homlokzatmagasság)
3. **Lke-2** (oldalhatáron álló, legfeljebb 6,0 m homlokzatmagasság)
4. **Lke-3** (oldalhatáron álló, legfeljebb 5,0 m homlokzatmagasság)
5. *Lke-3x (zártsorú- előkertes, legfeljebb 7,5 m homlokzatmagasság)*

**5.§.**

**Hész 33.(3)** A Hész 33.§ (3) bekezdése helyére az alábbi rendelkezés lép.

*(3) Az Lke-3x övezet kivételével,* egy telken legfeljebb 4 db lakás helyezhető el, de az egy lakásra jutó telekterület nem lehet kisebb, mint 250 m2.

**6.§.**

**Hész 3. melléklete 1. táblázat** (Lakó övezetek beépítésének előírásai) c. melléklet helyébe jelen rendelet 7. melléklete lép.

**7.§.**

**Hész 5. melléklete** (Előkertek szabályozása) c. melléklet helyébe jelen rendelet 8. melléklete lép.

**8.§.**

Ez a rendelet a jóváhagyását követő 30. napon lép hatályba.

Határidő : 2020.09.24.

Felelős : MKB elnök

1. **Előterjesztés a településrendezési eszközök M-3 jelű módosításának elfogadásáról.**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatokat hozta:

**31/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága elfogadásra javasolja, hogy Hajdúszoboszló Város Önkormányzatának Képviselő-testülete a 45/2015.(IV.23.) Önk. határozattal elfogadott településszerkezeti tervét módosítja az előterjesztés mellékletét képező településszerkezeti terv leírással, és az T-1/m3 jelű terclapját a T-1/m4 jelű tervlappal.**

Határidő : 2020.09.24.

Felelős : MKB elnök

**32/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága elfogadásra javasolja, hogy Hajdúszoboszló Város Önkormányzatának Képviselő-testülete az alábbi rendelet megalkossa:**

**II/B. HELYI ÉPÍTÉSI SZABÁLYZAT MÓDOSÍTÁSA**

**Hajdúszoboszló Város Önkormányzati Képviselő-testületének**

**../2019.(…..) sz. rendelete a 9/2015.(IV.23.) sz. rendeletével jóváhagyott**

**Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Állami Főépítészi Iroda
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsgi Növény és Talajvédelmi Főosztály
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* a 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Állami Főépítész záró szakmai véleményének figyelembevételével,

a következőket rendeli el:

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 2. mellékletének (Belterület szabályozási tervének) (a), (c), (d), (e)- jelű területegységre vonatkozó szabályozása e rendelet 1.-4. mellékletei szerint módosul.

**2.§.**

**Hész 2.§ (3)** A szabályozat mellékleteit képező tervlapok közül a 2019. évi módosítással érintett „Sz-2” (Belterületi) szabályozási tervlap jelölése változik, Sz-2/m4 jelölésre. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott szabályozási tervlapok területegységekre vonatkozó módosításai. Ezt követően a módosítással érintett területegységek szabályozási tervlapjai önállóan már nem használhatóak.

Fentiek alapján a Hész. 2.§ (3) pontja helyére az alábbi lép. *(3) A HÉSZ*

*1/a. melléklete: Sz-1/a/m3 Külterület szabályozási terv (M= 1:20 000);*

*1/b. melléklete: Sz-1/b Külterület (Angyalháza) szabályozási terv (M= 1:20 000);*

*2. melléklete: Sz-2/m4 Belterület szabályozási terv (M= 1: 5 500);*

*3. melléklete: Építési övezetek előírásai (1-5 táblázat)*

*4. melléklete: Országos- és térségi övezetek lehatárolása (A/3 méretű tervlap)*

*5. melléklete: Előkertek szabályozása (A/3 méretű tervlap)*

*6. melléklet: Állattartó épületek elhelyezésének szabályai lakóterületen*

*7. melléklet: Elővásárlási joggal érintett területek*

*8. melléklet: Egyes sajátos jogintézmények (Építési tilalmak, településrendezési kötelezések)*

*9. melléklet: Az elhelyezendő személygépkocsi parkolók számának meghatározása*

**2.§.**

**Hész 5.§(2***)* A zártsorú beépítési mód helyi, kiegészítő szabályait tartalmazó előírás d) pontja helyére az alábbi, kiegészített rendelkezés lép:

(d) A zártsorúsítás érdekében, az építési vonaltól számított legalább 6 méter, de legfeljebb 12 méter mélységig épületet a zártsorú beépítési módra vonatkozó általános szabályok betartásával, kell helyezni. Az e mögött lévő építési helyen belül, a Vt-1 jelű övezet kivételével, a tömbben kialakult hagyományos építési oldallal szemközti telekhatár mentén azonban 7,5 m homlokzatmagasságig 4,0 méter e fölött 6,0 méter szélességű területsávban épületet nem lehet elhelyezni.

**3.§.**

**Hész 9.§(1***)* Az előkertekre vonatkozó helyi szabályokat tartalmazó bekezdés helyére, az alábbi módosított rendelkezés lép:

1. Előkertek
2. Az építési hely értelmezését és lehatárolását, továbbá az épületek utcavonalhoz viszonyított elhelyezkedését meghatározó kötelező építési vonal helyzetét a Hész. 5. melléklete határozza meg az utcában kialakult jellemző állapot, és a településképi elvárások figyelembevételével, az alábbi kategóriák szerint:

aa) előkert nélküli beépítés, utcavonalon meghatározott kötelező építési vonallal

ab) előkert nélküli beépítés, választható (utcavonalon vagy attól hátrébb, de legfeljebb 5 méterre meghatározott) elhelyezkedésű építési vonallal.

ac) előkertes beépítés, kicsi (1-3 méter közötti méretű előkerttel, mely egyben kötelező építési vonal is)

ad) előkertes beépítés, normálméretű (3-5 méteres előkerttel, , mely egyben kötelező építési vonal is)

ae) előkertes beépítés, nagyméretű (10 méter előkerttel, választható épület elhelyezéssel)

*ag) előkertes beépítés – egyedi/ kialakult*

1. Újosztású utcák esetében az előkert mérete 5 méter, ami egyben kötelező építési vonal is.

**4.§.**

**Hész 3. melléklete 2. és 5. táblázatai** (Vegyes övezetek és különleges övezetek) beépítésének előírásai) c. melléklet helyébe jelen rendelet 5. melléklete lép.

**6.§.**

**Hész 5. melléklete** (Előkertek szabályozása) c. melléklet helyébe jelen rendelet 6. melléklete lép.

**7.§.**

Ez a rendelet a jóváhagyását követő 30. napon lép hatályba. Előírásai a hatályban lévő eljárásokban is alkalmazható.

Határidő : 2020.09.24.

Felelős : MKB elnök

1. **Előterjesztés a településrendezési eszközök M-4 jelű módosításának partnerségi lezárásáról, és környezeti vizsgálat szükségességéről.**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**33/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete elfogadja:**

1. **Hajdúszoboszló Város Önkormányzati Képviselő-testülete a településrendezési eszközök M-4/a és M-4/b jelű módosításának az előzetes tájékoztató alapján a partnerségi egyeztetését lezárja. Észrevétel hiányában további intézkedésre nincs szükség.**
2. **Hajdúszoboszló Város Önkormányzati Képviselő-testülete a településrendezési eszközök M-4/a és M-4/b jelű módosításának az egyes tervek illetve programok környezeti vizsgálatáról szóló 2/2005.(I.11.) Korm.rendelet 4.§.(2) alapján beérkezett állami szervek nyilatkozatainak figyelembe vételével nem tartja indokoltnak környezeti vizsgálat készítését egyik akcióterületre sem.**

Határidő : 2020.09.24.

Felelős : MKB elnök

1. **Előterjesztés a HÉSZ 2020 évi felülvizsgálatához beérkezett javaslatokról, kérelmekről.**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**34/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete a településrendezési tervek felülvizsgálatához beérkezett kérelmekről és javaslatokról az alábbi döntéseket hozza:**

1. **A hétvégi házas üdülőterületek kertvárosi lakóterületté történő átsorolását nem támogatja a rendkívül kis telekméretek, a szűk keresztmetszetű utcák, az infrastrukturális hiányosságok, valamint a kérelmezők csekély tulajdonosi hányadot lefedő aránya miatt. Az építési szabályok az övezetben további pontosításokat igényelnek.**
2. **A Pávai Vajna utca és a fürdő közötti területen továbbra sem támogatja társasházak építését. Ezen a területen különböző jellegű kereskedelmi szálláshelyek és vendéglátó egységek, valamint egyéb turisztikai attrakciók, élményelemek létesülhessenek. A Damjanich és Gábor Áron u. közötti rendkívül apró telkes beépítés helyén közparkot, közparkolókat kell tervezni, hogy felszámolásukra kisajátítással legyen jogcím. Lehetőséget kell teremteni új, nagyobb szállodák létesítésére a homlokzatmagasság 20 m-re történő emelésével. A torzók és nagy kontrasztok elkerülésére részletesebb szabályozás dolgozandó ki.**
3. **A Mátyás Király sétány menti szállodák esetében meg kell vizsgálni, hogy kisebb zöldfelületi mutatók mellett hogyan biztosítható az életszerűbb területhasználat.**
4. **A HAGE Zrt. 0504 hrsz. alatti külterületi sertéstelepe esetén a zöldfelület csökkentésére az OTÉK előírásai alapján nem mutatkozik lehetőség, így azt nem támogatja.**
5. **A 0234/3 hrsz. alatti ingatlan (a régi 4. számú főút menti, szennyvíztelep előtti terület) Gip-2 jelű, Ipari-gazdasági övezetté való átsorolását nem támogatja. Konkrét beruházási szándék esetén nem zárkózik el az újbóli tárgyalástól.**
6. **A Nord-Point Építőanyag Kft. a Kossuth u. 71. alatti telephelyének övezeti átsorolását kertvárosi lakóterületből gazdasági, kereskedelmi szolgáltató övezetté nem támogatja a környező lakók védelme miatt. Üzleti tevékenység, bemutató terem működhet, azonban a nagytömegű és ömlesztett építőanyagok tárolását az építőanyag kereskedéseknek a város gazdasági övezetében kell megoldani.**
7. **A Vt-8 jelű Településközponti vegyes övezetben a homlokzatmagasság7,5 m-ről 9,5 m-re való megemelését nem támogatja, mert az konfliktushelyzetet teremthet a környező lakókkal.**
8. **A Kisfaludy u. 12. alatti ingatlan telek-kiegészítésre vonatkozó kérelmét nem támogatja, mert erdőterületet érint, illetve szabálytalan, erdőbe beékelődő telek alakulna ki.**
9. **A HÉSZ-ben fellelhető ellentmondásokat fel kell oldani, a vitatható megfogalmazásokat egyértelművé kell tenni.**
10. **A lakótelepi, egymással szerves egységet és településképi megjelenést mutató épületek esetében a ráépítések településképi szempontból nem támogatandók. A pontszerűen elhelyezkedő, más társasházakhoz szorosan nem kapcsolódó épületek esetében a ráépítés támogatható. A HÉSZ-ben ezekre külön szabályokat kell kidolgozni.**
11. **A kisvárosi és a kertvárosi lakóterületeken maximálni kell az önálló rendeltetési egységek, valamint a létesíthető kereskedelmi szálláshelyek vendégszoba számát.**
12. **Új építésű lakóépületek, üdülőépületek, kereskedelmi szállásépületek esetében a gépjármű elhelyezést részben épületen belül kelljen biztosítani, erre készüljön szabályozás.**
13. **Az új építésű lakóépületek esetében legyen meghatározva övezetenként az egy lakásra jutó legkisebb telekhányad.**
14. **A József Attila és az Ady Endre u. közötti nyílt árkos csapadékvíz-levezető csatorna mentén a tervezett tömbfeltárások, utak létesítése nem indokolt.**
15. **A Bajcsy-Zs. utca és Rákóczi utca közötti tömbbelső feltárására készüljön olyan javaslat, mely a csatorna lefedésével és lényegesen kisebb közterület igénybevételével számol.**
16. **Különleges adottságú telkek esetében (több utcával határos, sokszög alakú, zugban lévő) az építési hely meghatározására a városi főépítész legyen jogosult. Amennyiben szükségesnek tartja, a Helyi Építészeti - Műszaki Tervtanács álláspontját kikérheti. Tisztázandó, hogy ez melyen eljárás keretében történhet.**
17. **Az elfogadott javaslatokat magába foglaló TRT módosításokra készüljön árajánlat, hogy az a 2021 évi költségvetésben tervezhető legyen.**

Határidő : 2020.09.24.

Felelős : MKB elnök

Az MKB (döntéshozatalban 5 fő vesz részt) 3 igen szavazattal (Kocsis Róbert, Varga Gábor, Radics Péter) 1 ellenszavazattal (Máté Lajos) és 1 tartózkodással (Harsányi István) elfogadta az előterjesztés a., pontját, és a következő határozatot hozta:

**35/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete Az American Legends Kft. által kezdeményezett, a DK-i tehermentesítő útmegszüntetésére irányuló kérelmet elutasítsa, mivel indokolt az út nyomvonalának biztosítása a jövőre nézve. Az 6848/1 helyrajzi számon szereplő, jelenleg is útként nyilvántartott ingatlanról készüljön értékbecslés.**

Határidő : 2020.09.24.

Felelős : MKB elnök

Kocsis Róbert/MKB elnök: Mivel az a., ponttal a bizottság döntött, ezért a b., pont megszavazására nincs szükség.

1. **Előterjesztés vízmérce őrpont elhelyezésére.**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**36/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete tulajdonosi hozzájárulását adja ahhoz, hogy az Önkormányzat tulajdonában álló 0433/12 hrsz alatti ingatlanon a KEHOP-1.1.0-15-2016-00002 azonosító számú „A víz Keretirányelv előírásai szerinti monitoring vizsgálatok és az ahhoz szükséges fejlesztések végrehajtása, továbbá a Víz Keretirányelv végrehajtásaihoz kapcsolódó monitoring állomások kiépítése, és fejlestzése” című projekt részeként, a „Monitoring állomások magassági helyzetének nagypontosságú bemutatása, geodéziai őrpontok építése” projektelem keretében, a 180394 Zsoldosdüllői szivattyútelep nyomó oldal vízmérce állomásához létesítendő, magassági ellenőrzést szolgáló, 2 db geodéziai őrpontnak az Országos Vízügyi Főigazgatóság (1012 Budapest, Márvány utca 1/D.) mint építtető általi létesítéséhez, valamint a területileg illetékes Tiszántúli Vízügyi Igazgatóság (4025 Debrecen, Hatvan u. 8-10.), általi használatához és élettartama alatti fenntartásához. A Képviselő – testület felhatalmazza a Polgármestet a szükséges nyilatkozatok aláírására.**

Határidő : 2020.09.24.

Felelős : MKB elnök

1. **Előterjesztés E-városom applikációval kapcsolatosan.**

Az MKB (döntéshozatalban 5 fő vesz részt) 0 igen és 0 ellenszavazattal 5 tartózkodás mellett (Kocsis Róbert, Harsányi István, Máté Lajos, Varga Gábor, Radics Péter) nem fogadta el az előterjesztés a., pontját, és a következő határozatot hozta:

**37/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága nem támogatja, hogy Hajdúszoboszló Város Önkormányzatának Képviselő-testülete támogassa az E-városom alkalmazáshoz való csatlakozást és az ingyenes próbaidőt követően a 280 Ft/lakos + ÁFA egyszeri licens díj, plusz az 5 Ft/lakos + ÁFA havi üzemeltetési/követési díj forrásának a Hajdúszoboszló Város Önkormányzata 2020. évi költségvetése tartalék keretéből történő biztosítását.**

Határidő : 2020.09.24.

Felelős : MKB elnök

Kocsis Róbert/MKB elnök: Kéri a bizottság tagjait, hogy a határozati javaslat b., pontjáról kézfeltartással szavazzon:

Az MKB (döntéshozatalban 5 fő vesz részt) 1 igen (Radics Péter) 0 ellenszavazattal 4 tartózkodás mellett (Kocsis Róbert, Harsányi István, Máté Lajos, Varga Gábor) nem fogadta el az előterjesztés b., pontját, és a következő határozatot hozta:

**38/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága nem támogatja, hogy Hajdúszoboszló Város Önkormányzatának Képviselő-testülete támogassa az E-városom alkalmazáshoz való csatlakozást és az ingyenes próbaidőt követően december hónapban a 12 Ft/lakos + ÁFA havi üzemeltetési díj forrásának a Hajdúszoboszló Város Önkormányzata 2020. évi költségvetése tartalék keretéből történő biztosítását.**

**Hajdúszoboszló Város Önkormányzatának, Mezőgazdasági és Környezetvédelmi Bizottsága nem támogatja, hogy Hajdúszoboszló Város Önkormányzatának Képviselő-testülete 2021. január 1-től elvi hozzájárulását adja a 18 Ft + ÁFA havi üzemeltetési díj forrásának biztosításáról.**

Határidő : 2020.09.24.

Felelős : MKB elnök

1. **Előterjesztés műanyagmentes rendezvények megtartásának előmozdítására**

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**39/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő – testülete kifejezi azon szándékát, hogy előtérbe helyezi a műanyagok csökkentését, és ezért a jövőben csak olyan rendezvényeket támogat, ahol ezen környezettudatossági szempont érvényesülése biztosított.**

Határidő : 2020.09.24.

Felelős : MKB elnök

Az MKB (döntéshozatalban 5 fő vesz részt) 5 igen szavazattal (Kocsis Róbert, Harsányi István, Máté Lajos, Varga Gábor, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**40/2020. (IX.22.) MKB határozat:**

**Hajdúszoboszló Város Önkormányzatának, Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete a Modern és Innovatív Hajdúszoboszlóért Egyesület, a DIGITROLL Kft., valamint az Irrifarm Kft. által faültetésre felajánlott mindösszesen 350.000 Ft támogatást köszönettel elfogadja, egyben felhatalmazza a Jegyzőt és a Városgazdálkodási Nonprofit Zrt. Vezérigazgatóját a konkrét helyszínek és fafajták felajánlókkal közös meghatározására, a telepítések elvégzésére.**

Határidő : 2020.09.24.

Felelős : MKB elnök

**k.m.f.**

***Harsányi István sk. Kocsis Róbert sk.***

MKB tag MKB elnök

E jegyzőkönyv hiteléül:

***Molnár Edit leíró***